Címzettek: márciusi komplex és szóbeli vizsgázók, kivéve, akik júniusra jelentkeztek (meg akik lemondták)

Tárgy: jelentkezés nyári nyelvvizsga időszakra

Tisztelt Vizsgázó!

Mint ahogy honlapunkról is már tájékozódhatott, augusztus-szeptemberben soron kívül megrendezünk egy nyelvvizsga időszakot, melynek célja a félbeszakadt tavaszi vizsgaidőszak befejezése, és az elhalasztott nyári vizsgaidőszak pótlása. Ezt a vizsgaidőszakot nem minden vizsgahelyünkön tudjuk megrendezni, továbbá a jelenleg érvényben lévő szigorú járványügyi szabályok betartása miatt az egyes helyszíneken létszámkorlátozás van érvényben. A jelentkezést ezért soron kívül biztosítjuk az Ön részére, még a nyilvános jelentkezés elindulása előtt.

Ha Ön olyan vizsgahelyen vizsgázott, ahol most nem lesz nyelvvizsga (ld. lentebb), kérjük, hogy válasszon másik vizsgahelyszínt, vagy amennyiben ez nem megoldható, befizetését tovább viheti az őszi (novemberi) vizsgaidőszakra is. Jelentkezés hiányában a befizetés tovább görgetése automatikusan megtörténik, egyéb teendő nincs. Ez a lehetőség csak azon vizsgázók számára él, akik az érintett vizsgahelyen vizsgáztak márciusban, mindenki másnak a befizetése érvényesítéséhez jelentkeznie kell erre a vizsgaidőszakra, a befizetés tovább nem görgethető!

Az alábbi vizsgahelyeken nem kerül megszervezésre a vizsga:

* Budapest (SZIE BKH) – a vizsgahely 2020. július 31-ével költözés miatt végleg megszűnik.
* Budapest (SZIE ETK Nyelvi Központ Budai Campus) – a vizsgahely szervezeti átalakítás miatt 2020. augusztus 1-ével megszűnik.
* Szeged (Laksmi Nyelviskola) – az érintett középiskolában szünetel a terembérlés. Az őszi vizsgaidőszakban várhatóan már lesz vizsga.
* Baja (EJF) – felújítás és költözés miatt nem szervezhető vizsga. Az őszi vizsgaidőszakban várhatóan már lesz vizsga.
* Sopron (SOE) – a vizsgahely nem tudja vállalni a vizsgaszervezést. A következő vizsga várhatóan csak 2021. márciusában lesz.
* Keszthely (PE) – a vizsgahely nem tudja vállalni a vizsgaszervezést. A következő vizsga várhatóan csak 2021. májusában lesz.

A fentieket figyelembe véve, az alábbi linken június 19-ig van lehetősége előregisztrálni. Az előregisztrációhoz szüksége lesz a tavaszi (márciusi) vizsga azonosító számára, melyet honlapunkon a [Nyelvvizsgázom/Azonosító lap](https://zoldut.szie.hu/azonositolap) menüpont alatt is elér. Az előregisztráció elmulasztása esetén a nyilvános jelentkezési oldalon is lesz lehetősége jelentkeznie a megadott jelentkezési határidőig, azonban ebben az esetben a létszámkorlát miatt elképzelhető, hogy az Ön által választott vizsgahely megtelik, és nem tudja már fogadni jelentkezését.

Előjelentkezéshez kattintson az alábbi linkre, majd az adatok megadását követően nyomtassa ki az új azonosító lapját!

>>> Előjelentkezem a nyári vizsgaidőszakra >>>

Üdvözlettel: Zöld Út Nyelvvizsgaközpont